ആരാധകര്ക്ക് ഒരു സര്പ്രൈസുണ്ട്, മത്സരത്തിനു മുമ്ബ് ആകാംക്ഷ ഉണര്ത്തി സഞ്ജു രാജസ്ഥാന് റോയല്സിന്റെ ആരാധകര്ക്ക് ഒരു സര്പ്രൈസ് കരുതിവെച്ചിട്ടുണ്ടെന്ന് ക്യാപ്റ്റന് സഞ്ജു വി. സാംസണ്. ടീം കളം തൊടുമ്ബോള് അത് എല്ലാവര്ക്കും മനസ്സിലാകുമെന്നും സഞ്ജു പറഞ്ഞു. നാളെ പഞ്ചാബ് കിംഗ്സുമായുമാണ് ഐപിഎല്ലിന്റെ യുഎഇ ലെഗില് റോയല്സിന്റെ ആദ്യ മത്സരം. ആരാധകര്ക്കായി ഒരു രഹസ്യം കരുതിവെച്ചിട്ടുണ്ട്. നാളെ നമ്മള് കളത്തിലിറങ്ങുമ്ബോള് ആ സര്പ്രൈസ് വെളിപ്പെടും. കാത്തിരുന്നു കാണാം സഞ്ജു പറഞ്ഞു. ഒരു ടൂര്ണമെന്റ് വ്യത്യസ്തമായ രണ്ടിടങ്ങളില് കളിക്കുകയെന്ന വെല്ലുവിളി ആദ്യമായാണ് നേരിടുന്നത്. വര്ഷങ്ങളായി ഐപിഎല് കളിക്കുന്ന നമ്മള് പല വെല്ലുവിളികളെയും അഭിമുഖീകരിച്ചിട്ടുണ്ട്. കോവിഡിനെ മറികടന്ന് ഐപിഎല് കളിക്കുകയെന്നതായിരുന്നു നേരത്തെയുള്ള പ്രതിബന്ധം. ഇത്തവണ വേറിട്ടൊരു കടമ്ബയാണ് കടക്കേണ്ടത്. ആദ്യ ഏഴ് മത്സരങ്ങള് നമ്മള് ഇന്ത്യയില് കളിച്ചു. അവശേഷിക്കുന്ന മത്സരങ്ങള് യുഎഇയിലും. ആ വെല്ലുവിളിയെ എങ്ങനെ അതിജീവിക്കണമെന്ന് റോയല്സിന് അറിയാമെന്നും സഞ്ജു കൂട്ടിച്ചേര്ത്തു.